kardosdrur/scandi-wiki huggingface dataset:
James Garner

James Garner (født 7. april 1928, død 19. juli 2014) var en amerikansk film- og tv-skuespiller. Garner var mest kendt for at spille Brett Maverick i tv-serien Maverick fra 1957-1962 og igen i serien Brett Maverick fra 1981. Desuden medvirkede Garner i 1994-filmen Maverick, hvor han spillede Mavericks far.

I 1986 blev han nomineret til en Oscar for bedste mandlige hovedrolle for sin medvirken i filmen Murphy's Romance overfor Sally Field. Udover Oscarsnomineringen har James Garner i løbet af sin karriere modtaget to Emmy Awards og fire Golden Globe Awards.

James Garners sidste medvirken var i komedieserien Fingrene væk fra min teenagedatter 2003-2005.

Filmografi i udvalg

Film 
 Den store flugt (1963)
 Murphy's Romance (1985)
 Maverick (1994)
 My Fellow Americans (1996)
 Space Cowboys (2000)
 The Notebook (2004)

Tv 
 Maverick (1957–1962)
 Rockford (1974–1980)
 Bret Maverick (1981)
 Fingrene væk fra min teenagedatter (2003–2005)

Eksterne henvisninger 

 

Skuespillere fra Oklahoma
Hollywood Walk of Fame
Amerikanere i 1900-tallet
Amerikanere i 2000-tallet
Emmy-vindere
Oscar-nominerede skuespillere
Mockup

En mockup (eller: mock-up) er en model af et færdigt produkt til brug ved produktudvikling, design, undervisning, præsentation, designevaluering, promovering og lignende. 

En mockup er ikke nødvendigvis funktionsdygtig, men har den tilstrækkelig funktionalitet i forhold til slutproduktet, taler man også om en prototype. Formålet med en mockup er at kunne vurdere udformningen af det påtænkte produkt uden et for stort ressourceforbrug, således at uhensigtsmæssigheder kan tilrettes på et tidligt tidspunkt, så antallet af fejl ved slutproduktet nedbringes.

Visse leksika fremfører, at en mockup er i fuld størrelse; men i praksis bruges ordet også om modeller i andet målestoksforhold. En mockup af en bygning vil nok i almindelighed være en model i lette materialer i lille størrelse. 

Ordet mockup kommer fra engelsk, men har formentlig rødder i nedertysk: måk-op ("Mach-auf") svarende til tysk Aufmachung, præsentation, opsætning.

Sløjd
Skalamodeller
Sven Brasch

Sven Berthel Theodor Brasch (29. januar 1886 i Borup – 9. februar 1970 i Glostrup) var en dansk plakattegner.

Brasch blev uddannet malersvend i 1906 og uddannede sig som tegner under ophold på skoler i München og Paris fra 1906 til 1914. I løbet af 1920'erne blev han en af samtidens markante vittighedstegnere og nød også internatioal anerkendelse for sin særligt kraftfulde og kantede streg. Han udstillede bl.a. på Salon de humoristes i Paris, og hans plakater rakte langt ud over hans egen tid. Blandt hans værker er Kameliadamen, Flodhesteplakaten (for København Zoo) og Fy og Bi. Som tegner af reklameplakater var han pioner herhjemme. I alt stod han bag omkring 1.000 plakater, dels linoleumssnit, dels litografier, hvoraf mange blev trykt hos Kruckow-Waldorff. Han tegnede også filmplakater for Metro-Goldwyn-Mayer. Han kendes også for sine tegninger til Svikmøllen.

Han er begravet på Bispebjerg Kirkegård.

Litteratur om Brasch 
 Peter Holst Eriksen, Plakatens mester – Tegneren Sven Brasch, Nyt Nordisk Forlag Arnold Busck 2002.

Eksterne henvisninger 
 
 

Tegnere fra Danmark
Personer fra Borup
Danskere i 1900-tallet
Plakatkunstnere fra Danmark
Personer i Dansk Biografisk Leksikon
Kaj Buch Jensen

Kaj Buch Jensen (født 1. juni 1946) er en dansk politiker, der i perioden 31. januar 2008 – 31. december 2009 har været borgmester i Kalundborg Kommune, valgt for Socialdemokraterne.

Jensen er uddannet cand.mag. i samfundsfag, historie og erhvervsøkonomi og har arbejdet som lektor ved Kalundborg Gymnasium og HF. Han blev medlem af Kalundborg Byråd i 1993. Han blev borgmester i februar 2008, da Tommy Dinesen (SF) trak sig af helbredsmæssige årsager.

Referencer 

Borgmestre fra Socialdemokraterne
Personer fra Kalundborg
Borgmestre i Kalundborg
Stig Vestergaard

Stig Vestergaard (født 9. august 1948) er en dansk politiker, der har været borgmester i Lolland Kommune fra 2006 til 2014, valgt for Socialdemokraterne.

Vestergaard, der er uddannet lærer, blev valgt til Ravnsborg Kommunalbestyrelse i 1985. I 2000 blev han kommunens borgmester og var således den sidste borgmester. I 2006 blev Ravnsborg sammenlagt med en række andre kommuner til Lolland Kommune, som Stig Vestergaard blev den første borgmester for.

Kilde 
 Danske Kommuners borgmesterfakta

Borgmestre fra Socialdemokraterne
Lærere fra Danmark
Tidligere borgmestre fra Danmark
Jan Monrad

Jan Monrad (18. marts 1951 på Amager - 20. november 2015 i Holbæk) var en dansk komiker, sanger og entertainer, der var mest kendt som halvdelen af duoen Monrad & Rislund. Det andet medlem er Søren Rislund.

Liv og karriere 
Monrad var oprindeligt uddannet folkeskolelærer og underviste i musik og samfundsfag. Han debuterede i showbiz tidligt i 1970'erne, hvor han optrådte i København. Han udgav sin første single, "Kød på bordet", i 1974. Året efter dannede han sammen med Søren Rislund gruppen Totalpetroleum. Rislund og Monrad havde mødt hinanden i 1.g på Frederiksberg Gymnasium. De to udviklede deres helt særegne sorte humor, platte vitser og satire og ændrede senere gruppens navn til Monrad & Rislund. Gennem flere år var han tilknyttet Ekstra Bladet som tv-anmelder, satirisk kommentator og rejsereporter, ligesom han også har medvirket i flere tv-programmer, bl.a. Poul Thomsens Hund og Hund imellem.

I 2009 debuterede Monrad som humoristisk tegner inspireret af Storm P med udgivelsen Pølsesnak, hvori levende pølser optræder i et ufiltreret parallelunivers sammen med mennesker. I 2010 debuterede Monrad som solist på Odsherred Teater med den anmelderroste forestilling Må jeg være fri, ligesom han udgav både en rejsebog Dejlige Destinationer og endnu en bog med sjove streger, Pølsesnak 2.

I 1990 medvirkede han i spillefilmen Bananen - skræl den før din nabo.

Privatliv 
Han var gift med Marianne Monrad, som han havde fem børn sammen med. Ved Monrads død boede de i Holbæk i Nordvestsjælland.

Monrad  samlede på emaljeskilte.

Død 
Monrad døde fredag den 20. november 2015 om aftenen, som følge af en pludselig blodprop i lungerne.
Hans familie opfordrede ved hans død til at folk i stedet for at købe blomster donerede penge til Fonden Odsherred Zoo Rescue.

Han ligger begravet på Østre kirkegård i Holbæk.

Referencer

Eksterne henvisninger 
 
 
 

Komikere fra Danmark
Lærere fra Danmark
Jan
Monash Universitet

Monash Universitet er et australsk offentligt universitet, der primært er beliggende i Melbourneforstaden Clayton. Universitetet er med sine ca. 56.000 studerende og 15.000 ansatte landets største. 

Monash University blev grundlagt i 1958 og har sit navn efter Sir John Monash, der var general under 1. verdenskrig. Det var ved grundlæggelsen det første nye universitet i Victoria i over 100 år. 

I dag består universitetet af ti campusser. Foruden Clayton er Caulfield, Berwick, Peninsula, Parkville og Gippsland beliggende i Victoria, mens universitetet også har afdelinger i Malaysia, Sydafrika, Italien og Indien. Universitetetet har ligeledes ti fakulteter: Kunst og design, humaniora, erhvervsøkonomi, pædagogik, ingeniørvidenskab, informationsteknologi, jura, sundhedsvidenskab, farmaci og naturvidenskab.

Danskeren Jakob Brøchner Madsen er professor ved institutet for økonomi.

Referencer

Eksterne henvisninger 
 Monash Universitys hjemmeside

Etableret i 1958
Universiteter i Australien
Robert Menzies

Sir Robert Gordon Menzies (født 20. december 1894 i Jeparit, Victoria, død 15. maj 1978 i Melbourne, Victoria) var en australsk politiker, der var landets premierminister fra 26. april 1939 til 26. august 1941 og igen 19. december 1949 til 26. januar 1966, hvilket gør ham til den længst siddende premierminister i landet til dato. 

Menzies tog juridisk kandidateksamen fra University of Melbourne i 1916 og blev selvstændig advokat og senere rigsadvokat ved High Court of Australia. Han opgav sin advokatkarriere til fordel for politik allerede i 1928, hvor han blev medlem af overhuset i Victoria for Nationalist Party of Australia. Han blev Victorias vicepremierminister i 1932. I 1934 gik han ind i politik på landsplan og blev valgt til parlamentet for United Australia Party. Han blev industriminister i Joseph Lyons regering og efterfulgte ham i 1939 som partiformand. Samme år blev han premierminister for første gang, men sad kun to år. Senere brød han med United Australia Party og dannede Liberal Party of Australia i 1944, som han herefter var formand for. Han vendte tilbage til politik og oplevede stor succes; i 1950'erne og de tidligere 1960'ere var han en dominerende kraft i australsk politik. Det lykkedes ham at bevare premierministerposten helt til 1966 og blev genvalgt i alt otte gange. På posten som partiformand blev han efterfulgt af Harold Holt.

Politisk stod Menzies for en tilbageholdende økonomisk politik, der ikke bød på større reformer, snarere gradvise forbedringer. Han var en markant anti-kommunist, og sendte flere gange australske styrker til Asien for at bekæmpe de kommunistiske regimer i Korea og Vietnam.

Ordner og æresposter 
Robert Menzies var af skotsk afstamning. Han var medlem af den skotske Tidselordenen. I Storbritannien var han bl.a. dekoreret med Order of the Companions of Honour. 

I 1966-1978 havde han den engelske ærestitel Lord Warden of the Cinque Ports. Posten var blevet ledig, da Winston Churchill døde i 1965. Efter Robert Menzies's død blev dronningemoderen Elizabeth Bowes-Lyon Lord Warden of the Cinque Ports. 

Australiens premierministre
Lord Warden of the Cinque Ports
Sankt Lukas Stiftelsen

Diakonissehuset Sankt Lukas Stiftelsen er en over hundrede år gammel dansk diakonissestiftelse, der på et folkekirkeligt grundlag har påtaget sig opgaver i forhold til at yde hjælp til og omsorg for mennesker, der er udsatte eller befinder sig i svære livssituationer. Stiftelsen har lokaler på Bernstorffsvej 20 i Hellerup. 

Sankt Lukas Stiftelsen etablerede i 1992 Danmarks første hospice for voksne og udvidede med et udgående hospiceteam, der tager sig af patienter i eget hjem i 1997. I 2015 åbnede Stiftelsen Danmarks første hospice til børn og unge. Desuden driver Stiftelsen et stort plejehjem, en integreret daginstitution, et specialkrisecenter for kvinder, en rådgivningstjeneste, et refugium med mere. I 2017 åbnede Sankt Lukas Stiftelsen et ny kristent bo- og levefællesskab, Lukas Fællesskabet, som en moderne videreførelse af det oprindelige søsterfællesskab.

Historien 

Sankt Lukas Stiftelsen blev stiftet som søsterfællesskab af adelsfrøken Isabelle Brockenhuus-Løwenhielm og pastor Vilhelm Kold fra 8. maj 1900. Isabelle Brockenhuus-Løvenhielm ville gøre en forskel for fattige arbejderbørn. Isabelle indrettede arbejdsstuer i en lille lejlighed i Elmegade på Nørrebro, hvor børnene fik almen undervisning og løn for at sy, reparere og stoppe. Med årene kom der flere arbejdsgrene bl.a. en klinik for 13 patienter og en sygeplejeskole.

Rammerne på Nørrebro blev med tiden for snævre og i 1932 flyttede Stiftelsen til den tidligere Lundegaards jorder i Hellerup, hvor den stadig ligger i et stort bygningskompleks tegnet af arkitekterne Valdemar Birkmand og Aage Rafn, i det nuværende Helleruplund Sogn. Der er også en kirke, Sankt Lukas Stiftelsens Kirke i anlægget, ligeledes tegnet af Valdemar Birkmand. I Blistrup Sogn ligger Smidstrup Strandkirke som en del af stiftelsens refugium dér.

I 1950 var op til 350 søstre tilknyttet fællesskabet. Med tiden er antallet af søstre blev færre. Hvilket også er baggrunden af, at Sankt Lukas Stiftelsen i 2014 fik en ny ledelsesform og ansatte en direktør, men organisationen arbejder stadig på det samme diakonale grundlag.

Eksterne henvisninger 
 Hjemmeside

Hellerup
Sygepleje
Bygninger, konstruktioner og anlæg i Gentofte Kommune
Stiftelser i København
Etableret i 1900
Hospicer i Danmark
San Agustín arkæologiske park

San Agustín arkæologiske park ligger ved byen San Agustín i Huila regionen i det sydlige Colombia. I parken findes ca. 300 statuer fra San Agustín kulturen (1000 f.Kr. – 1500 e.Kr.) i den præcolumbianske periode. San Agustín kulturen er en af de mest berømte af de præcolumbianske civilisationer og folkene levede på et relativt lille område på ca. 2000 km² i den nordlige afdeling af Huila og Caquetadet regionerne. Man kender ikke særlig meget til San Agustín kulturen da den allerede var gået til ved den spanske erobring af Sydamerika.

Parken kom i 1995 på UNESCOs verdensarvsliste. 

Præcolumbianske kulturer
Verdensarvsområder i Colombia
Kim (cigaretmærke)

kim er et cigaretmærke, der fremstilles af selskabet British American Tobacco. Der findes to typer: kim Red Slimsize og kim Blue Slimsize, hvor sidstenævnte indeholder halvt så meget nikotin og tjære. På cigaretpakken skrives k småt. Cigaretterne adskiller sig ved at være tyndere og ekstra lange (9,5 cm).

Mærket blev indført i Tyskland i 1970. Det blev aktivt markedsført for kvinder og blev særligt populært blandt kvinder.

Kilder

Eksterne henvisninger 
 British American Tobaccos officielle hjemmeside
 British American Tobaccos side hvor man kan søge om indholdsstoffer i alle produkter

Cigaretmærker
Federation Cup 1965

Federation Cup 1965 var den tredje udgave af Fed Cup, den kvindelige pendant til mændenes Davis Cup, arrangeret af International Tennis Federation. Turneringen havde deltagelse af 11 nationer, og alle kampene blev spillet i Kooyong Lawn Tennis Club i Melbourne, Australien i perioden 15. – 18. januar 1965.

Titlen blev vundet af Australiens hold bestående af Lesley Turner Bowrey, Margaret Court og Judy Tegart Dalton, som for andet år i træk besejrede USA i finalen med 2-1. USA's hold bestod af Billie Jean King og Carole Caldwell Graebner. Sejren var Australiens anden Fed Cup-titel.

Resultater

Kilder 
 Fed Cup   

Fed Cup
Tennis i 1965
Tennis i Australien
Sport i Melbourne
Kandidat (valg)

Kandidat til et valg er en person som søger at blive valgt til for eksempel byråd eller folketing eller til en bestyrelsespost eller en anden tillidspost i en forening, virksomhed eller lignende.

Som kandidat til offentlige valg kan man opstilles for et parti, en borgerliste eller som enkelt person. Som kandidat fremgår ens navn på stemmesedlen, her er der så muligt at stemme personligt på vedkommende i modsætning til at stemme på et parti eller en liste.

Spidskandidat 
I dansk såvel som tysk politik bliver personen, der står øverst på en partiliste, kaldt spidskandidat. Som regel betyder det, at denne person (normalvis partiets leder) bliver valgt til at lede regeringen eller byrådet, hvis dennes parti vinder valget. Mange andre lande med parlamentarisme har det samme system. Det har stor betydning for antallet af personlige stemmer, hvor højt man står på listen, særligt når man står øverst som spidskandidat.

Referencer

Ekstern henvisning 
 Indenrigs- og Socialministeriet – Valgordbog

Politiske valg
Federation Cup 1966

Federation Cup 1966 var den fjerde udgave af Fed Cup, den kvindelige pendant til mændenes Davis Cup, arrangeret af International Tennis Federation. Turneringen havde deltagelse af 20 nationer, hvilket var en tangering af den hidtidige deltagerrekord fra 1964. Alle kampene blev spillet i Sporting Tennis Club Borgaro i Torino, Italien i perioden 10. – 15. maj 1966.

Turneringen blev for anden gang vundet af USA, som i finalen besejrede Vesttyskland med 3-0. Det var første gang, at Vesttyskland var i Fed Cup-finalen, og i øvrigt første gang at finalen ikke var et opgør mellem USA og Australien. USA's hold bestod af Billie Jean King, Julie Heldman og Carole Graebner, mens Vesttyskland blev repræsenteret af Helga Niessen, Edda Buding og Helga Hösl.

Resultater

Kilder 
 Fed Cup   

Fed Cup
Tennis i 1966
Tennis i Italien
Sport i Napoli
Jerry Maguire

Jerry Maguire er en amerikansk dramakomediefilm fra 1996 instrueret, produceret og skrevet af Cameron Crowe og med Tom Cruise i titelrollen som sportsagenten Jerry Maguire. Desuden medvirker Renée Zellweger og Cuba Gooding Jr. Filmen var nomineret til fem Oscars, bl.a. bedste film, bedste mandlige hovedrolle (Tom Cruise) og bedste originale manuskript, men vandt en Oscar for bedste mandlige birolle (Cuba Gooding Jr.). Tom Cruise vandt en Golden Globe Award for bedste mandlige hovedrolle.

Medvirkende 
Tom Cruise... Jerry Maguire
Renée Zellweger... Dorothy Boyd
Cuba Gooding, Jr.... Rod Tidwell
Kelly Preston... Avery Bishop
Jerry O'Connell... Frank Cushman
Jay Mohr... Bob Sugar
Bonnie Hunt... Laurel, Dorothys søster
Regina King... Marcee Tidwell
Jonathan Lipnicki... Ray Boyd
Jeremy Suarez... Tyson Tidwell
Todd Louiso... Chad the Nanny
Mark Pellington... Bill Dooler
Jared Jussim... Dicky Fox
Beau Bridges... Matt Cushman
Ingrid Beer... Anne-Louise
Glenn Frey... Dennis Wilburn
Mark Pellington ... Bill
Drake Bell... Jesse Remo

Eksterne henvisninger 
 

Amerikanske film fra 1996
Dramafilm fra USA
Engelsksprogede film
Film instrueret af Cameron Crowe
Observationssæt

Et observationssæt udgøres af de hændelser, som indgår i en given måling. Antallet af observationer betegnes ved bogstavet n. Der skelnes mellem absolutte og tilfældige hændelser. Anvendes især i matematik.

Matematik
Så er vi kvit, far!

Så er vi kvit, far! (eng: Getting Even with Dad) er en amerikansk komediefilm fra 1994 instrueret af Howard Deutch og med Macaulay Culkin og Ted Danson i hovedrollerne.

Medvirkende 
 Macaulay Culkin som Timmy 
 Ted Danson som Ray
 Glenne Headly som Theresa
 Saul Rubinek som Bobby
 Gailard Sartain som Carl 
 Hector Elizondo som Lt. Romayko
 Sydney Walker som Mr. Wankmueller
 Kathleen Wilhoite som Kitty

Eksterne henvisninger 
 

Amerikanske film fra 1994
Komediefilm fra USA
Film instrueret af Howard Deutch
Judy Greer

Judy Greer (født Judith Laura Evans; 20. juli 1975) er en amerikansk skuespiller.

Filmografi i udvalg

Film 
 Kissing a Fool (1998)
 Three Kings (1999)
 What Planet Are You From? (2000)
 What Women Want (2000)
 The Wedding Planner (2001)
 Adaptation (2002)
 13 Going on 30 (2004)
 The Village (2004)
 Elizabethtown (2005)
 American Dreamz (2006)
 27 Bryllupper (2008)
 Love Happens (2009)
 Marmaduke (2010)
 Love and Other Drugs (2010)

Tv 
 Arrested Development (2003-2005), ti afsnit
 Love Monkey (2006), otte afsnit
 Two and a Half Men (2007), to afsnit
 Californication (2007), to afsnit
 House M.D., enkelt afsnit
 How I Met Your Mother, enkelt afsnit
Modern family, enkelt afsnit

Eksterne henvisninger 

 

Skuespillere fra Michigan
Internationale agentur for kræftforskning

Det Internationale agentur for kræftforskning (IARC / CIRC) er et mellemstatsligt agentur under
Verdenssundhedsorganisationen, hvis hovedformål er, at koordinere og iværksætte internationalt samarbejde omkring forskning i årsager til kræft

Dets hovedkontor er placeret i Lyon i Frankrig

Historie 
Agenturet blev oprettet på fransk initiativ i maj 1965 af medlemmer fra: Frankrig, Tyskland,
Italien, Storbritannien og USA.

I dag omfatter agenturet derudover medlemmer fra: Australien, Belgien, Canada, Danmark, Finland,
Indien, Irland, Japan, Norge, Holland, Sydkorea, Rusland, Spanien, Sverige,
Schweiz og Østrig.

Liste over kræftfremkaldende stoffer 

IARC vedligeholder en grupperet liste over kræftfremkaldende stoffer. Stofferne er grupperet i følgende grupper:

 Gruppe 1	Stoffet er kræftfremkaldende hos mennesker
 Gruppe 2A	Stoffet er formentlig kræftfremkaldende hos mennesker
 Gruppe 2B	Stoffet er måske kræftfremkaldende hos mennesker
 Gruppe 3	Stoffet er ikke klassificeret som kræftfremkaldende hos mennesker
 Gruppe 4	Stoffet er formentlig ikke kræftfremkaldende hos mennesker

Eksterne kilder 

Kræft
WHO
Etableret i 1965
Brendan Gleeson

Brendan Gleeson (født 29. marts 1955) er en irsk skuespiller der bl.a. har spillet med i film som Braveheart, Gangs of New York og Troy. For sin rolle i filmen In Bruges blev Gleeson bl.a. nomineret til en BAFTA Award og en Golden Globe. Desuden vandt han i 2009 en Emmy Award for sin rolle i Into the Storm.

Udvalgt filmografi

Eksterne henvisninger 

 

Skuespillere fra Irland
Renaud de Châtillon

Renaud de Châtillon (ca. 1125 – 4. juli 1187) var en fransk ridder der deltog i det 2. Korstog 1147-1149 og forblev i Det Hellige Land. Han giftede sig først til positionen som fyrste af Antiochia 1153-1160 og senere som fyrste af Transjordanien 1176–1187. Renaud hører til en af de mere kontroversielle figurer i korsfarerstaterens og korstogenes historie.

Fyrste af Antiochia 
Ved det 2. Korstogs afslutning i 1149 indtrådte Renaud i fyrstinde Constance af Antiochias tjeneste.

Personliv 
Renaud blev gift to gange. Den første gang var med fyrstinde Constance af Antiochia, som han fik to døtre sammen med, Agnes de Châtillon og Jeanne de Châtillon. Anden gang han blev gift var det med fyrstinde Etienette de Milly af Transjordanien. De fik sammen en søn og en datter, henholdsvist kaldet Renaud de Châtullon og Alix de Châtillon.

Agnes de Châtillon blev gift med kong Béla 3. af Ungarn. Jeanne de Châtillon blev formentlig gift med Boniface 1. af Montferrat. Renaud de Châtullon blev halshugget af Saladin. Alix de Châtillon blev gift med Azzo 6. af Este.

Bibliografi 
 Hamilton, Bernard, "The Elephant of Christ: Reynald of Châtillon", Studies in Church History 15 (Oxford, 1978), pp. 97-108.
 Hamilton, Bernard, The Leper King and His Heirs, 2000.
 Carole Hillenbrand, "Some reflections on the imprisonment of Reynald of Chatillon", in Texts, Documents and Artefacts: Islamic Studies in Honour of D.S. Richards, ed. C.F. Robinson, Leiden, 2003.
 Maalouf, Amin, Crusades Through Arab Eyes, 1985.
 Peter af Blois Petri Blesensis tractatus duo: Passio Raginaldi principis Antiochie, Conquestio de dilatione vie Ierosolimitane, ed. R.B.C Huygens, in Corpus Christianorum Continuatio Mediaevalis vol. CXCIV, 2002.
 Richard, Jean, "Aux origines d'un grand lignage: des palladii Renaud de Châtillon", in Media in Francia: Recueil de mélanges offert à Karl Ferdinand Werner, 1989.
 Runciman, Steven, A History of the Crusades: Volume 2, The Kingdom of Jerusalem and the Frankish East (1952)

Personer fra middelalderen
Federation Cup 1967

Federation Cup 1967 var den femte udgave af Fed Cup, den kvindelige pendant til mændenes Davis Cup, arrangeret af International Tennis Federation. Turneringen havde deltagelse af 15 nationer, og alle kampene blev spillet i Blau-Weiss Tennis Club i Vestberlin i perioden 6. – 11. juni 1967.

Turneringen blev for tredje gang (og andet år i træk) vundet af USA, som i finalen besejrede Storbritannien med 2-0. Det var første gang, at Storbritannien var i Fed Cup-finalen. USA's hold bestod af Billie Jean King og Rosie Casals, mens Storbritannien blev repræsenteret af Virginia Wade og Ann Jones.

Resultater

Kilder 
 Fed Cup   

Fed Cup
Tennis i 1967
Tennis i Tyskland
Sport i Berlin